Diari Oficial de la Generalitat Valenciana


Sumari del DOGV 3670, del 20-01-2000 (2000/263)

RESOLUCIÓ de la Direcció General de Funció Pública de 28 de desembre de 1999, per la qual s'acorda donar publicitat a la sol·licitud de canvi de lloc de treball mitjançant permuta voluntària.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3670

Data del DOGV
:   20-01-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/263


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de la Direcció General de Funció Pública de 28 de desembre de 1999, per la qual s'acorda donar publicitat a la sol·licitud de canvi de lloc de treball mitjançant permuta voluntària. [2000/X263]
  
Vista les sol·licituds presentades pel senyor Gabriel Marqués Martín i la senyora Mª Teresa Cava Garay sobre permuta dels llocs de treball que ocupen.
  
Vist l'informe favorable emés per la Direcció General de Personal de la Conselleria de Cultura, Educació i Ciència.
  
Vist que les sol·licituds formulades reuneixen les condicions de:
  
a) Ser ambdós sol·licitants, el senyor Gabriel Marqués Martín i la senyora Mª Teresa Cava Garay, subalterns, personal laboral fix al servei de l'administració del Govern Valencià, que ocupen respectivament els llocs de treball núms. 12.192 i 12.570 amb destinació definitiu.
  
b) Que els llocs núms. 12.192 i 12.570, objecte de la permuta sol·licitada, estan classificats en el mateix grup de titulació, categoria, complement de destinació i complement específic (E-10-E003).
  
c) Que els llocs a permutar no tenen assignada cap direcció.
  
d) Que el motiu de la permuta suposa un canvi de localitat, ja que el lloc 12.192 està adscrit a l'Institut d'Educació Secundària Campanar de València, i el 12.570 a l'Institut d'Ensenyament Joan Fuster de Sueca.
  
Atés que l'art. 12.3 del II Conveni Col·lectiu del Personal Laboral al Servei de la Generalitat Valenciana (DOGV núm. 2.527, de 12 de juny de 1995), preveu que la Direcció General de Funció Pública donarà publicitat en el Diari Oficial de la Generalitat Valenciana a les sol·licituds de permutes rebudes, amb determinació expressa de totes les dades ressenyades, per tal d'atorgar un període de quinze dies hàbils perquè els qui es consideren afectats en els seus drets puguen formular al·legacions.
  
En exercici de les competències que tinc atribuïdes per l'article 14 del Decret 91/1999, de 30 de juliol, de la Generalitat Valenciana, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Publicar en el Diari Oficial de la Generalitat Valenciana les sol·licituds de canvi de lloc de treball mitjançant permuta voluntària formulades pel senyor Gabriel Marqués Martín i la senyora Mª Teresa Cava Garay, per tal que, en el termini de quinze dies hàbils comptats des de l'endemà de la publicació, les persones que es consideren afectades en els seus drets puguen formular al·legacions.
  
En el cas que en l'expressat termini no es formularen al·legacions degudament justificades, la Direcció General de Funció Pública autoritzarà la permuta sol·licitada, i mantindrà el caràcter definitiu dels sol·licitants en els llocs de treball permutats, i sense que les persones sol·licitants puguen participar en concursos per a la provisió de llocs de treball mentre no transcórreguen dos anys des de l'efectivitat de la permuta autoritzada.